מנהל הלילה (סדרת טלוויזיה)

**מנהל הלילה** (באנגלית: **The Night Manager**) היא מיני-סדרה בריטית בבימויה של סוסנה ביר עם טום הידלסטון, יו לורי, אוליביה קולמן, דייוויד היירווד, טום הולנדר ואליזבת דביקי. הסדרה מבוססת על רומן באותו שם מאת ג'ון לה קארה מ-1993, שעובד לתקופה נוכחית על ידי דייוויד פאר. שידור הסדרה בת ששת הפרקים החל בערוץ BBC One ב-21 בפברואר 2016. הסדרה נמכרה ליותר מ-180 מדינות.

סדרת "מנהל הלילה" הייתה מועמדת ל-36 פרסים, מתוכם זכתה ב-11, בהם פרס אמי לבמאית סוסנה ביר, ולמלחין ויקטור רייס, ושלושה פרסי גלובוס הזהב: על ההופעה הטובה ביותר לשחקן טום הידלסטון, על ההופעה הטובה ביותר בתפקיד משנה לשחקנית אוליביה קולמן, ועל ההופעה הטובה ביותר לשחקן יו לורי.

ב-2023 יצא עיבוד הודי, בכיכובם של אניל קאפור, אדיטייה רוי קאפור וסובהיטה דהוליפאלה.

ב-11 באפריל 2024 פורסם כי הסדרה חודשה לעונה שנייה ושלישית על ידי BBC One ו-Amazon Prime Video.

העונה השנייה עלתה בבכורה ב-1 בינואר 2026 ב-BBC One בממלכה המאוחדת וב-11 בינואר 2026 ברחבי העולם בהפצתם של פריים וידאו. 

## תקציר העלילה
ג'ונתן פיין (טום הידלסטון) הוא מנהל לילה במלון יוקרתי וחייל משוחרר לשעבר; אנג'לה בר (אוליביה קולמן), בכירה במודיעין הבריטי, מגייסת אותו לשרת תחת פיקודה בארגון. המשימה המוטלת עליו היא לתמרן בין הוייטהול בלונדון, לוושינגטון - בירת ארצות הברית, ולחשוף את הקשר בין קהילת המודיעין לסחר לא חוקי בנשק. לשם כך, פיין חייב לחדור למעגל הפנימי של סוחר הנשק ריצ'רד אונסלו רופר (יו לורי), חברתו ג'ד (אליזבת דביקי), ועוזרו קורקורן (טום הולנדר).

## צוות השחקנים

### שחקנים ראשיים
* טום הידלסטון – ג'ונתן פיין
* יו לורי – ריצ'רד "דיקי" אונסלו רופר
* אוליביה קולמן – אנג'לה בר
* אליסטר פטרי – אלכסנדר "סנדי" לנגבורן, לורד לנגבורן
* דאגלס הודג' – רקס מייהו
* מייקל נרדון – פריסקי
* נואה ג'ופ – דני רופר

### עונה 1

##### ראשי
* טום הולנדר – מייג'ור "קורקי" לאנס קורקורן
* אליזבת דביקי – ג'מימה "ג'ד" מרשל
* נטשה ליטל – קרוליין לנגבורן, ליידי לנגבורן
* דייוויד היירווד – ג'ואל סטדמן
* טוביאס מנזיס – ג'פרי דרומגול
* אנטוניו דה לה טורה – חואן אפוסטול
* אדיל אקטר – רוב סינגהל
* הוביק קיוצקריאן – טאבי

;שחקני משנה
* אורה אטיקה – סופי (סמירה) אלקאן
* אמיר אל-מסרי – יוסוף
* ראסל טובי – סיימון אוגילבי
* דיוויד אוורי – פרדי חמיד
* האנה סטיל – מרילין
* ניל מוריסי – הארי פלפרי
* ג'ונתן אריס – ריימונד גאלט
* נאסר ממרזיה – עומאר ברגתי
* קתרין קלי – פמלה
* ביג'אן דנסמנד – קויאמי

### עונה 2

##### ראשי

* דייגו קלווה – טדי דוס סנטוס
* קמילה מורון – רוקסנה בולאנוס
* פול צ'אהידי – באסיל קארפטיאן
* היילי סקווירס – סאלי פרייס-ג'ונס
* אינדירה וארמה – מיירה קוונדיש
* קירבי האוול-בפטיסט – ד"ר קים סנדרס
* סלבקו סובין – ויקטור
* אונקס אוגלדה – חואן קראסקל
* אלברטו אמאן – אלחנדרו גואלטרס
* דייגו סנטוס – מרטין אלוורז
* כריסטינה אומנה – קונסוואלו ארבנז

##### שחקני משנה

* אלכס מוגניוני – רפאל 
* גיס נאבר – ז'אקו בראוור
* אנאבל מוליון – סיליה מיי-הו
* קר לוגאן – אדם הוליוול
* מריו בולאנוס – גנרל הוראסיו סאנצ'ז
* לואיס פרננדו הויוס – חוזה קבררה
* פביו אספינוסה – אריק רודריגז

## הפקה
בינואר 2015 פורסם שהפקת הסדרה תערך בשיתוף ה-BBC, רשת AMC ו-The Ink Factory.

הצילומים החלו ב-19 במרץ 2015 בעיירת הנופש צרמט שבשווייץ. בהמשך ההפקה הועברה ללונדון. בין 13 ל-17 באפריל 2015 הצילומים נערכו בבלקפול מיל קוטג', הרטלנד אבי, ובעיר הרטלנד שבדבון ובסביבותיה. ב-20 באפריל 2015 הועברה ההפקה לעיר מרקש במרוקו. המלון Es Saadi Resort שימש לצילומי מלון נפרטיטי בקהיר. בסוף מאי ההפקה עברה למיורקה שבספרד, והצילומים נמשכו שם עד 3 ביולי 2015.

הסופר ג'ון לה קארה הופיע בתפקיד קמע בפרק הרביעי של הסדרה.

## פרסים ומועמדויות

## קישורים חיצוניים

* 

* 
* 
* 

## הערות שוליים

קטגוריה:ג'ון לה קארה
קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות טלוויזיה המבוססות על ספרים
קטגוריה:קהילת המודיעין הבריטית בתרבות ובאמנות